Document ID: /roh_data/filtered/fineweb-2-filterrobots_roh.jsonl.gz/46388

Cunter la procedura da permissiun per l’ovra a Saline Joniche avevan differentas organisaziuns naziunalas per la protecziun da l’ambient, la regiun Calabria ed organisaziun regiunalas fatg recurs. La dretgira administrativa a Roma ha uss refusà quest recurs. Uschia pon cuntinuar las tractativas.
La regiun Calabria è la proxim’instanza che vegn probablamain a decider davart l’ovra da charvun. Fin uss aveva la Calabria dentant adina pledà cunter il project.
Suenter il «Gea ad energia senza charvun» dal suveran grischun l'atun 2013 na po la Repower entant betg pli investir en l'ovra d'energia a Saline Joniche ed ha offert a la SEI da cumprar sia cumpart. Sche la firma taliana na vul betg surpigliar il project, lura vegn la Repower a liquidar ella.
RR novitads 18:00